S-1191/2007

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 10. september 2007 á hendur P-kvk-þgf S-kvk-þgf, kt. […], Borgarholtsbraut 43, Kópavogi, og Á-kk-þgf F-kk-þgf Á-kk-þgf, kt. […], Aðalstræti 20a, Akureyri, fyrir eftirtalin hegningarlagabrot:

I.

Á hendur ákærðu P-kvk-þgf og Á-kk-þgf F-kk-þgf, fyrir líkamsárás, með því að hafa í félagi að kvöldi laugardagsins 9. september 2006, við strætisvagnastöðina Hlemm í Reykjavík, veist að O-kk-þgf Þ-kk-þgf, kt. […], og P-kvk-nf þar margsinnis slegið hann hnefahöggum í andlit og Á-kk-nf F-kk-nf gripið um kynfæri hans, rifið hann upp og sleppt svo takinu, þannig að O-kk-nf féll í jörðina, allt með þeim afleiðingum að kvarnaðist upp úr tveimur tönnum hans, hann hlaut mikið mar á hægra kinnbeini, auk mars í vinstri helmingi andlits, ertingu í vinstra auga og bólgu á vinstra eyra.

Þetta er talið varða við 1. mgr. 217. gr. almennra hegningarlaga nr. 19/1940, sbr. 10. gr. laga nr. 20/1981 og 110. gr. laga nr. 82/1998.

Í málinu gerir D-kvk-nf M-kvk-nf N-x-x, kt. […], þá kröfu fyrir hönd ólögráða sonar síns, að ákærðu verði dæmd til að greiða miskabætur að fjárhæð kr. 500.000, auk tannlæknakostnaðar að fjárhæð kr. 300.000, eða í samræmi við reikning sem áskilinn er réttur til að leggja fram síðar. Krafist er vaxta skv. 16. gr. skaðabótalaga nr. 50/1993 frá 9. september 2006 þar til mánuður er liðinn frá því sakborningi var kynnt bótakrafa þessi, en dráttarvaxta skv. III. kafla vaxtalaga nr. 38/2001 frá þeim degi til greiðsludags. Þá er krafist greiðslukostnaðar vegna lögmannsaðstoðar að mati dómara eða samkvæmt síðar framlögðum reikningi auk virðisaukaskatts á málskostnað.

II.

Á hendur ákærðu P-kvk-þgf, fyrir þjófnað, með því að hafa aðfaranótt þriðjudagsins 29. maí 2007, farið inn í kjallaraherbergi að Snorrabraut 35 í Reykjavík og stolið þaðan gítarmagnara að verðmæti um 10.000 kr.

Þetta er talið varða við 244. gr. almennra hegningarlaga nr. 19/1940.

Þess er krafist að ákærðu verði dæmd til refsingar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda, ákærðu P-kvk-þgf og verjanda ákærða Á-kk-ef F-kk-nf hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín en mótmælt skaðabótakröfu. Sannað er með játningu ákærðu og öðrum gögnum málsins að ákærðu eru sek um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærða P-kvk-nf er fædd í desember 1989. Hefur hún ekki áður sætt refsingu svo kunnugt sé. Ákærði Á-kk-nf F-kk-nf er fæddur í nóvember 1982. Á hann að baki sakaferil allt frá árinu 2001. Hann var 23. febrúar 2004 dæmdur í fimm mánaða fangelsi, þar af fjóra mánuði skilorðsbundið, fyrir líkamsárás og hótanir. Hann var í Hæstarétti Íslands 26. maí 2005 dæmdur í 12 mánaða fangelsi fyrir brot gegn 1. mgr. 202. gr. laga nr. 19/1940, en áfrýjað var héraðsdómi frá 17. desember 2004. Var honum veitt reynslulausn 30. mars 2006 í eitt ár á eftirstöðvum refsingar 120 dögum. Hann gekkst undir sekt hjá lögreglustjóra 5. janúar 2007 fyrir umferðarlagabrot. Hann var dæmdur í fangelsi í einn mánuð skilorðsbundið með dómi héraðsdóms 8. febrúar 2007. Þá var hann dæmdur í 7 mánaða fangelsi 2. apríl 2007 fyrir þjófnað. Loks var hann dæmdur í sekt með dómi héraðsdóms frá 12. júlí 2007 fyrir umferðarlagabrot. Við ákvörðun refsingar er litið til þess að ákærða P-kvk-nf hefur ekki áður gerst brotleg við refsilög. Þá er háttsemi ákærða Á-kk-ef framin fyrir sátt og þrjá dóma sem kveðnir voru upp yfir honum á árinu 2007. Ber því að ákvarða refsingu með hliðsjón af 78. gr. laga nr. 19/1940, sbr. 77. gr. Með hliðsjón af þessu og atvikum þessa máls þykir refsing ákærðu hæfilega ákveðin fyrir hvort um sig 50.000 krónur í sekt til ríkissjóðs sem greiðist innan fjögurra vikna frá uppkvaðningu dómsins, ella sæti hvort um sig fangelsi í 4 daga.

Skaðabótakröfu O-kk-ef Þ-kk-ef er vísað frá dómi þar sem ákærðu hafa játað háttsemi sína við þingfestingu málsins og um skaðabótakröfuna verður ekki dæmt án umfjöllunar um hana.

Ákærði Á-kk-nf F-kk-nf greiði málsvarnarþóknun skipaðs verjanda síns, V-kk-ef H. V-kk-ef héraðsdómslögmanns, 62.250 krónur. Hefur þá verið tekið tillit til virðisaukaskatts. Ekki liggur fyrir um annan sakarkostnað.

D ó m s o r ð :

Ákærðu, P-kvk-nf S-kvk-nf og Á-kk-nf F-kk-nf Á-kk-nf, greiði hvort um sig 50.000 krónur í sekt til ríkissjóðs innan fjögurra vikna frá uppkvaðningu dómsins, ella sæti hvort um sig fangelsi í 4 daga.

Skaðabótakröfu O-kk-ef Þ-kk-ef er vísað frá dómi.

Ákærði, Á-kk-nf F-kk-nf, greiði málsvarnarþóknun skipaðs verjanda síns, V-kk-ef H. V-kk-ef héraðsdómslögmanns, 62.250 krónur.

S-kk-nf S-kk-nf.